பகல் + தீவட்டி =பகல்தீவட்டி மரியாதையாகப் பெரியோர்கள்முன் பகலிற்கொண்டுபோகப்படும் தீப்பந்தம். மிகவும் மரியாதை, கௌரவம் மற்றும் பக்திக்கு உரியவர்களை வரவேற்கவோ அல்லது வேறு ஏதாவது விசேட நாட்களில் அவர்களைச் சந்திக்கும்போதோ, பகல் வேளையாக இருந்தாலும், அவர்களிடமுள்ள, மரியாதை, கௌரவம் மற்றும் பக்தியைக் காட்டும் முகமாகக்  கொளுத்திய தீப்பந்தங்களை ஏந்திச் செல்வது பழக்கமாயிருந்தது...பகல் வேளையில் பயன்படுத்தப்பட்ட தீவட்டியாதலால் பகல்தீவட்டி எனப்படலாயிற்று... பகல் + தீவட்டி +கொள்ளை-காரன் = பகல்தீவட்டிக்கொள்ளைக்காரன் பண்டையக்காலத்தில் கொள்ளையடிப்போர் ஒரு குழுவாக அமைந்து, பிடிப்பட்டால் வழுக்கித் தப்பிக்க, உடம்பெல்லாம் எண்ணெய்ப்பூசிக்கொண்டு, இரவு நேரங்களில் கைகளில் தீவட்டி ஏந்திக் கிராமத்து வீடுகளைக் கொள்ளையடிப்பர் என்பர்...அந்தக் கொள்ளையரே பகல் வேளையிலும் கொள்ளையடிக்க முற்படும்போது அவர்கள்  பகல்தீவட்டிக்கொள்ளைக்காரன்  என்று அழைக்கப்பட்டனர்... தயவு தாட்சணியம் பாராமல் மிகக்கடுமையாக நடந்துக்கொண்டு பெரும் தொகையாக, கடன் கொடுத்தப் பணத்திற்கு, முறையில்லாமல், அநியாயமாக, வட்டி ஈட்டுபவர்களையும், வேறெந்த வகையிலாவது, பிறரை வருத்தித், தகாதப் பெரும் ஆதாயத்தைத் தேடுபவர்களையும்கூட இந்தப் பெயராலேயே அழைப்பர்...